ddrg/super_eurlex huggingface dataset:
Γνωμοδότηση της Οικονομικής και Κοινωνικής Επιτροπής για την «Πρόταση Κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 1765/92 για τη θέσπιση καθεστώτος στήριξης των παραγωγών ορισμένων αροτραίων καλλιεργειών» () (97/C 206/11)

Στις 2 Απριλίου 1997, σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Η Οικονομική και Κοινωνική Επιτροπή αποφάσισε να ορίσει τον κ. J. Bento Gonηalves ως γενικό εισηγητή της γνωμοδότησης.

Κατά την 345η σύνοδο ολομέλειάς της (συνεδρίαση της 23 Απριλίου 1997), η Οικονομική και Κοινωνική Επιτροπή υιοθέτησε με 77 ψήφους υπέρ, 1 κατά και 4 αποχές την ακόλουθη γνωμοδότηση.

1. Η πρόταση της Επιτροπής

1.1. Με την υπό εξέταση πρόταση αποσκοπείται η παράταση της προθεσμίας, από την 31η Δεκεμβρίου στην 31η Μαρτίου, για την καταβολή της αντισταθμιστικής αποζημίωσης για την υποχρέωση αποσύρσεως των εκτάσεων που χρησιμοποιούνται σχετικά με την παραγωγή προϊόντων που δεν προορίζονται για τη διατροφή ανθρώπων ή ζώων.

1.2. Η προθεσμία για την καταβολή αυτής της αντισταθμιστικής αποζημίωσης θα αρχίζει την 16η Οκτωβρίου και θα λήγει την 31η Μαρτίου του επομένου έτους.

1.3. Η αιτιολογία της Επιτροπής βασίζεται στην ανάγκη να καταβάλλεται η αποζημίωση στον παραγωγό μόνον κατόπιν επιβεβαιώσεως της παράδοσης του προϊόντος στο μεταποιητή.

2. Συμπέρασμα

2.1. Με τα δεδομένα αυτά, η ΟΚΕ έχει ευνοϊκή γνώμη για την εν λόγω πρόταση της Επιτροπής.

Βρυξέλλες, 23 Απριλίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS

() ΕΕ αριθ. C 106 της 14. 4. 1997, σ. 13.
Γνωμοδότηση της Οικονομικής και Κοινωνικής Επιτροπής για την «Πρόταση οδηγίας του Ευρωπαϊκού Κοινοβουλίου και του Συμβουλίου για την καθιέρωση μίας διαδικασίας πληροφόρησης στον τομέα των τεχνικών προτύπων και κανονισμών (κωδικοποιημένη έκδοση)»

(97/C 133/02)

Στις 14 Φεβρουαρίου 1997, και σύμφωνα με το άρθρο 100 Α της Συνθήκης περί ιδρύσεως της Ευρωπαϊκής Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η προετοιμασία των σχετικών εργασιών, επεξεργάστηκε τη γνωμοδότησή του στις 7 Φεβρουαρίου 1997, βάσει της εισηγητικής έκθεσης του κ. Maurer.

Κατά την 343η σύνοδο ολομέλειας (συνεδρίαση της 26ης Φεβρουαρίου 1997), η Οικονομική και Κοινωνική Επιτροπή υιοθέτησε, με 89 ψήφους υπέρ, 2 κατά και 4 αποχές, την ακόλουθη γνωμοδότηση.

Η Οικονομική και Κοινωνική Επιτροπή εξέτασε το συνημμένο έγγραφο της Επιτροπής και διαπίστωσε ότι πρόκειται για μία κωδικοποίηση, χωρίς τροποποιήσεις από πλευράς περιεχομένου ή προσθήκες. Καθώς κάθε κωδικοποίηση διευκολύνει την εφαρμογή, η ΟΚΕ επιδοκιμάζει την πρόταση της Επιτροπής.

Βρυξέλλες, 26 Φεβρουαρίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS
Γνωμοδότηση της Οικονομικής και Κοινωνικής Επιτροπής για την «Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 1442/88 για τη χορήγηση, για τις αμπελουργικές περιόδους 1988/1989 μέχρι 1997/1998, πριμοδοτήσεων για οριστική εγκατάλειψη αμπελουργικών εκτάσεων»

(97/C 133/08)

Στις 30 Ιανουαρίου 1997, και σύμφωνα με τις διατάξεις των άρθρων 43 και 198 της Συνθήκης για την ίδρυση της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών, διατύπωσε τη γνωμοδότησή του στις 6 Φεβρουαρίου 1997 με βάση την εισηγητική έκθεση του κ. Quevedo Rojo.

Η Οικονομική και Κοινωνική Επιτροπή, κατά την 343η σύνοδο ολομέλειάς της που πραγματοποιήθηκε στις 26 και 27 Φεβρουαρίου 1997, (συνεδρίαση της 26ης Φεβρουαρίου 1997), υιοθέτησε την ακόλουθη γνωμοδότηση με 93 ψήφους υπέρ, 3 κατά και 5 αποχές.

Η ΟΚΕ - λαμβάνοντας υπόψη την καθυστέρηση που σημειώθηκε από ορισμένα κράτη μέλη στην υιοθέτηση της απόφασης με την οποία ορίζονται οι σχετικές περιφέρειες για τη χορήγηση των πριμοδοτήσεων για οριστική εγκατάλειψη αμπελουργικών εκτάσεων, σύμφωνα με όσα προβλέπονται από τον κανονισμό (ΕΕ) αριθ. 1595/96 του Συμβουλίου της 30ής Ιουλίου 1996 που τροποποιεί το βασικό κανονισμό (ΕΟΚ) αριθ. 1442/88 του Συμβουλίου της 24ης Μαΐου 1988 - εγκρίνει την πρόταση της Επιτροπής περί παρατάσεως της προθεσμίας που τέθηκε (31 Δεκεμβρίου 1996) για την υποβολή αιτήσεων εκ μέρους των δικαιούχων προς τις υπηρεσίες που έχουν ορισθεί από τα κράτη μέλη.

Πράγματι, το μέτρο αυτό κρίνεται απαραίτητο προκειμένου να μη διακυβευθεί η καταβολή των πριμοδοτήσεων για την περίοδο 1996/97 και συνεπώς η επιτυχής εφαρμογή ενός μέσου που σκοπό έχει να συμβάλει στην εξισορρόπηση της αγοράς του αμπελουργικού τομέα.

Βρυξέλλες, 26 Φεβρουαρίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS
Γνωμοδότηση της Οικονομικής και Κοινωνικής Επιτροπής για την «Πρόταση οδηγίας του Συμβουλίου για την τροποποίηση της οδηγίας 93/113/ΕΚ σχετικά με τη χρησιμοποίηση και την εμπορία των ενζύμων, των μικροοργανισμών και των παρασκευασμάτων τους στις ζωοτροφές»

(97/C 133/09)

Στις 14 Φεβρουαρίου 1997, και σύμφωνα με τις διατάξεις των άρθρων 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών, κατήρτισε τη γνωμοδότησή του στις 6 Φεβρουαρίου 1997 βάσει της εισηγητικής έκθεσης του κ. Colombo.

Η Οικονομική και Κοινωνική Επιτροπή, κατά την 343η σύνοδο ολομέλειας της 26ης και 27ης Φεβρουαρίου 1997 (συνεδρίαση της 26ης Φεβρουαρίου 1997), υιοθέτησε με 96 ψήφους υπέρ, 3 κατά και 2 αποχές, την ακόλουθη γνωμοδότηση.

Η ΟΚΕ λαμβάνει γνώση του αυξημένου αριθμού αιτήσεων έγκρισης για προσωρινή χρήση και εμπορία των ενζύμων, των μικροοργανισμών και των παρασκευασμάτων τους στις ζωοτροφές, που έχουν διαβιβαστεί στην Επιτροπή από τα κράτη μέλη έως την 1η Ιανουαρίου 1996, σύμφωνα με την οδηγία 93/113/ΕΟΚ της 14ης Δεκεμβρίου 1993.

Η ΟΚΕ συμμερίζεται τις ανησυχίες της Επιτροπής σχετικά με τη δυσκολία πραγματοποίησης προσεκτικής και πλήρους εξέτασης, όπως απαιτεί το λεπτό αυτό θέμα, ενός τόσο μεγάλου αριθμού δελτίων, πολλά από τα οποία απαιτούν συμπληρωματικές πληροφορίες, σε χρονικό διάστημα δώδεκα μηνών (από την 1η Ιανουαρίου 1996 έως την 1η Ιανουαρίου 1997), όπως καθορίζεται από το άρθρο 5 της προαναφερθείσας οδηγίας.

Η ΟΚΕ συνεπώς εγκρίνει την πρόταση της Επιτροπής να μετατεθεί την 1η Ιανουαρίου η ημερομηνία εντός της οποίας θα πρέπει να έχει ληφθεί απόφαση για τη συμμόρφωση των εν λόγω προϊόντων στις απαιτήσεις που καθορίζονται για τα θέματα ασφάλειας της χρήσης και αποτελεσματικότητας από την οδηγία 70/524/ΕΟΚ της 23ης Νοεμβρίου 1970, για να εγκριθούν ως πρόσθετες ουσίες. Η μετάθεση αυτή δεν πρέπει να εξομοιωθεί με διαιώνιση μιας πρακτικής εξαιρέσεων.

Βρυξέλλες, 26 Φεβρουαρίου 1997.

Ο Πρόεδρος τηςΟικονομικής και Κοινωνικής Επιτροπής

Tom JENKINS
Γνωμοδότηση της Οικονομικής και Κοινωνικής Επιτροπής σχετικά με το «Σχέδιο απόφασης του Συμβουλίου περί τροποποίησης της απόφασης του Συμβουλίου 91/116/ΕΟΚ για τη σύσταση της Ευρωπαϊκής Συμβουλευτικής Επιτροπής στατιστικής πληροφόρησης στον οικονομικό και κοινωνικό τομέα» () (97/C 89/01)

Στις 29 Ιανουαρίου 1997, και σύμφωνα με το άρθρο 198 της Συνθήκης περί ιδρύσεως της Ευρωπαϊκής Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με το ανωτέρω σχέδιο απόφασης.

Το τμήμα οικονομικών, δημοσιονομικών και νομισματικών υποθέσεων, στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 14 Ιανουαρίου 1997 με βάση την εισηγητική έκθεση του κ. Vasco Cal.

Κατά την 342η σύνοδο ολομέλειας της 29ης και 30ής Ιανουαρίου 1997 (συνεδρίαση της 29ης Ιανουαρίου 1997), η Οικονομική και Κοινωνική Επιτροπή υιοθέτησε με 72 ψήφους υπέρ, 2 κατά και 2 αποχές την ακόλουθη γνωμοδότηση.

1. Η ΟΚΕ εγκρίνει την πρόταση περί τροποποίησης της απόφασης του Συμβουλίου 91/116/ΕΟΚ για τη σύσταση Ευρωπαϊκής Συμβουλευτικής Επιτροπής στατιστικής πληροφόρησης στον οικονομικό και κοινωνικό τομέα, λόγω της ένταξης της Φινλανδίας, της Αυστρίας και της Σουηδίας.

2. Με την ευκαιρία αυτή, η ΟΚΕ εκφράζει τη λύπη της που το Συμβούλιο δεν είχε εγκρίνει τότε, στο άρθρο 4 της απόφασής του - πράγμα το οποίο είχε προτείνει εξάλλου η Επιτροπή - την αναφορά στην Οικονομική και Κοινωνική Επιτροπή στο πλαίσιο της διαδικασίας ορισμού των μελών της συμβουλευτικής επιτροπής.

3. Γενικά, η ΟΚΕ είναι της άποψης ότι η Κοινότητα χρειάζεται μια αυτόνομη στατιστική υπηρεσία με επαρκή προϋπολογισμό λειτουργίας, η οποία να είναι στη διάθεση όχι μόνον της Επιτροπής και των εθνικών στατιστικών υπηρεσιών, αλλά και των κοινωνικοεπαγγελματικών οργανώσεων και του επιστημονικού κόσμου. Πράγματι, η στατιστική υπηρεσία της Ευρωπαϊκής Ένωσης πρέπει να παρέχει τεχνική υποστήριξη στην οικονομική και δημοσιονομική πολιτική και κυρίως στην πολιτική απασχόλησης της Κοινότητας.

Bρυξέλλες, 29 Ιανουαρίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS

() ΕΕ αριθ. C 324 της 30. 10. 1996, σ. 11.
Γνωμοδότηση της Οικονομικής και Κοινωνικής Επιτροπής για την «Πρόταση Κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 3760/92 για τη θέσπιση κοινοτικού συστήματος για την αλιεία και την υδατοκαλλιέργεια» () (97/C 89/10)

Στις 8 Οκτωβρίου 1996, και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 9 Ιανουαρίου 1997 με βάση την εισηγητική έκθεση της κ. Luisa Santiago).

Κατά την 342η σύνοδο ολομέλειάς της της 29ης και 30ής Ιανουαρίου 1997 (συνεδρίαση της 29ης Ιανουαρίου 1997), υιοθέτησε με 92 ψήφους υπέρ, 3 ψήφους κατά και 5 αποχές την ακόλουθη γνωμοδότηση.

1. Εισαγωγή

Με την παρούσα πρόταση κανονισμού επιδιώκεται η τροποποίηση του κανονισμού (ΕΟΚ) αριθ. 3760/92 για τη θέσπιση κοινοτικού συστήματος για την αλιεία και την υδατοκαλλιέργεια.

2. Γενικές παρατηρήσεις

2.1. Η ΟΚΕ επικροτεί την παρούσα πρόταση κανονισμού με την οποία διασαφηνίζεται το σύστημα που θεσπίζεται με τον κανονισμό (ΕΟΚ) αριθ. 3760/92.

2.2. Με την ευκαιρία αυτή, επαναλαμβάνει τις σταθερές παρατηρήσεις προγενέστερων γνωμοδοτήσεων όσον αφορά τη θεσμοθέτηση μιας κοινής αλιευτικής πολιτικής.

2.3. Υπογραμμίζει τη σημασία που έχει η σταθερότητα των δραστηριοτήτων του τομέα και η ορθή αποδοχή από τους πλοιοκτήτες και αλιείς του στόχου της σφαιρικής και συνεκτικής προσέγγισης της αλιευτικής πολιτικής.

2.4. Υπό την έννοια αυτή, η ΟΚΕ, καίτοι συμφωνεί με τα προτεινόμενα μέτρα, φρονεί ότι αυτά θα έπρεπε να είχαν αποτελέσει μέρος του κανονισμού που εγκρίθηκε το 1992. Ειδικότερα, και λόγω της κρισιμότητας του θέματος, τούτο ισχύει για τη διάταξη του εδαφίου VI της παραγράφου 4 του άρθρου 8 με την οποία θεσπίζεται ότι το Συμβούλιο καθορίζει τις δυνατότητες και τις ειδικές συνθήκες άσκησης των αλιευτικών δραστηριοτήτων για τα σκάφη τρίτων χωρών που αλιεύουν στα κοινοτικά ύδατα.

2.5. Το Συμβούλιο, κατά τον καθορισμό των δυνατοτήτων αλιείας για τρίτες χώρες, θα πρέπει να λάβει σοβαρά υπόψη την κατάσταση των πόρων στα κοινοτικά ύδατα και τον τρόπο με τον οποίο θα μπορέσει να διασφαλίσει, με την κατανομή των δυνατοτήτων αλιείας, τη σταθερότητα όσον αφορά τις αλιευτικές δραστηριότητες σε σχέση με κάθε κράτος μέλος.

Βρυξέλλες, 29 Ιανουαρίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS

() ΕΕ αριθ. C 316 της 25. 10. 1996, σ. 13.
Γνωμοδότηση της Οικονομικής και Κοινωνικής Επιτροπής σχετικά με την «Πρόταση οδηγίας του Ευρωπαϊκού Κοινοβουλίου και του Συμβουλίου περί τροποποιήσεως των οδηγιών του Συμβουλίου 76/116/ΕΟΚ, 80/876/ΕΟΚ, 89/284/ΕΟΚ και 89/530/ΕΟΚ περί προσεγγίσεως των νομοθεσιών των κρατών μελών σχετικά με τα λιπάσματα»

(97/C 89/07)

Στις 27 Ιανουαρίου 1997, και σύμφωνα με το άρθρο 100 α της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 8 Ιανουαρίου 1997 με βάση την εισηγητική έκθεση του κ. Λέριου.

Κατά τη 342η σύνοδο ολομέλειας της 28ης και 29ης Ιανουαρίου 1997 (συνεδρίαση της 29ης Ιανουαρίου 1997), η ΟΚΕ υιοθέτησε με 94 ψήφους υπέρ, 2 κατά και 2 αποχές την ακόλουθη γνωμοδότηση.

1. Κύρια σημεία της πρότασης της Επιτροπής

1.1. Δοθέντος ότι στο άρθρο «Ζ» της Συνθήκης για την Ευρωπαϊκή Ένωση η διατύπωση «Ευρωπαϊκή Οικονομική Κοινότητα» έχει αντικατασταθεί από τη διατύπωση «Ευρωπαϊκή Κοινότητα», είναι σκόπιμη η αντικατάσταση της ένδειξης «Λίπασμα ΕΟΚ» από την ένδειξη «Λίπασμα ΕΚ», σε όσα σημεία η εν λόγω ένδειξη απαντάται στις εν θέματι τέσσερις (4) οδηγίες.

1.2. Κατόπιν διαβουλεύσεων με εκπροσώπους της «Ευρωπαϊκής Ένωσης παραγωγών λιπασμάτων EFMA» συνεκτιμήθηκε η χρονική περίοδος που απαιτείται για την προσαρμογή της βιομηχανίας στη νέα κατάσταση και προτείνεται όπως οι παλαιές συσκευασίες, ετικέτες και συνοδευτικά έγγραφα με την ένδειξη «Λίπασμα ΕΟΚ» να μπορούν να χρησιμοποιούνται μέχρι την 31η Δεκεμβρίου 1998.

2. Συμπεράσματα

Η ΟΚΕ συμφωνεί με την πρόταση της Επιτροπής περί τροποποιήσεως των προαναφερθεισών οδηγιών του Συμβουλίου, καθόσον θεωρεί ότι δεν είναι σκόπιμο να χρησιμοποιούνται παρωχημένες ενδείξεις στις συσκευασίες, τις ετικέτες και τα συνοδευτικά έγγραφα των λιπασμάτων.

Βρυξέλλες, 29 Ιανουαρίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS
Γνωμοδότηση της Οικονομικής και Κοινωνικής Επιτροπής για την «Πρόταση απόφασης του Συμβουλίου για την τροποποίηση της απόφασης 93/383/ΕΟΚ του Συμβουλίου της 14ης Ιουνίου 1993 όσον αφορά τα εργαστήρια αναφοράς για τον έλεγχο των θαλάσσιων βιοτοξινών»

(97/C 66/15)

Στις 17 Οκτωβρίου 1996, και σύμφωνα με τις διατάξεις του άρθρου 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με την παραπάνω πρόταση.

Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών, επεξεργάστηκε τη γνωμοδότησή του στις 5 Nοεμβρίου 1996 με βάση εισηγητική έκθεση του κ. Staffan Nilsson.

Κατά την 340ή σύνοδο ολομέλειας που πραγματοποιήθηκε στις 27 και 28 Νοεμβρίου 1996 (συνεδρίαση της 27ης Νοεμβρίου 1996), η Οικονομική και Κοινωνική Επιτροπή υιοθέτησε με 102 ψήφους υπέρ, 2 κατά και 1 αποχή την ακόλουθη γνωμοδότηση.

1. Πλαίσιο

1.1. Στις οδηγίες του Συμβουλίου αριθ. 91/492/ΕΟΚ και 91/493/ΕΟΚ καθορίζονται οι υγειονομικοί κανόνες που διέπουν την παραγωγή και τη διάθεση στην αγορά, ζώντων διθύρων μαλακίων και των αλιευτικών προϊόντων. Ο κύριος στόχος ήταν, προπάντων, ο έλεγχος των θαλασσίων βιοτοξινών.

Σύμφωνα με την απόφαση του Συμβουλίου 93/383/ΕΟΚ κάθε κράτος μέλος ορίζει ένα εθνικό εργαστήριο αναφοράς για να εξασφαλισθεί η εφαρμογή των διατάξεων και ο συντονισμός των πραγματοποιουμένων αναλύσεων. Στο παράρτημα της απόφασης παρατίθεται κατάλογος των εργαστηρίων που έχουν ορισθεί από κάθε κράτος μέλος.

2. Προτάσεις της Επιτροπής

2.1. Το Ηνωμένο Βασίλειο ενημέρωσε την Επιτροπή ότι λόγω μεταβολής των συνθηκών θα ορίσει ένα νέο εθνικό εργαστήριο αναφοράς. Κατά συνέπεια, η Επιτροπή προτείνει την σχετική τροποποίηση της απόφασης 93/383/ΕΟΚ.

2.2. Η Επιτροπή προτείνει συγχρόνως, να τροποποιηθούν τα άρθρα 5 και 6 της ως άνω απόφασης, έτσι ώστε να τροποποιείται και ο κατάλογος του παραρτήματος όταν ένα κράτος μέλος ορίζει ένα άλλο εργαστήριο.

3. Παρατηρήσεις

3.1. Η ΟΚΕ επικροτεί την τροποποίηση του παραρτήματος της απόφασης του Συμβουλίου 93/383/ΕΟΚ, σύμφωνα με την πρόταση της Επιτροπής, προκειμένου να συμπεριληφθεί το νέο εργαστήριο αναφοράς του Ηνωμένου Βασιλείου.

3.2. Η ΟΚΕ επιδοκιμάζει επίσης τις τροποποιήσεις που θα δώσουν τη δυνατότητα στην Επιτροπή να τροποποιεί το προαναφερθέν παράρτημα, όταν κράτος μέλος της κοινοποιήσει την αλλαγή εργαστηρίου, χωρίς να χρειάζεται την έγκριση του Συμβουλίου. Με την πρόταση αυτή απλουστεύεται το νομοθετικό έργο της ΕΕ και η αρχή της επικουρικότητας η οποία χαρακτηρίζει τη συνεργασία.

Βρυξέλλες, 27 Νοεμβρίου 1996.

Ο Πρόεδρος της Οικονομικής και Κοινωνικής Επιτροπής

Tom JENKINS
Γνωμοδότηση της Οικονομικής και Κοινωνικής Επιτροπής για την «Πρόταση Κανονισμού (ΕΚ) του Συμβουλίου για τη θέσπιση ειδικού μέτρου υπέρ των παραγωγών κεφαλόποδων που είναι εγκατεστημένοι στις Καναρίους Νήσους»

(97/C 75/05)

Στις 17 Δεκεμβρίου 1996, σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει γνωμοδότηση της Οικονομικής και Κοινωνικής Επιτροπής για την παραπάνω πρόταση.

Η ΟΚΕ ανέθεσε τις σχετικές εργασίες στο γενικό εισηγητή, κ. Muρiz Guardado.

Κατά την 341η σύνοδο ολομέλειας (συνεδρίαση της 19ης Δεκεμβρίου 1996) η ΟΚΕ υιοθέτησε με 72 ψήφους υπέρ και 1 κατά, την εξής γνωμοδότηση.

Η Οικονομική και Κοινωνική Επιτροπή συμφωνεί με την πρόταση της Επιτροπής βάσει της οποίας παρατείνεται για δύο χρόνια το ειδικό μέτρο υπέρ των παραγωγών κεφαλοπόδων που είναι εγκατεστημένοι στις Κανάριους Νήσους, λαμβάνοντας υπόψη το γεγονός ότι οι γενικές οικονομικές συνθήκες που προκάλεσαν την υιοθέτηση του μέτρου αυτού δεν σημείωσαν σημαντικές μεταβολές.

Βρυξέλλες, 19 Δεκεμβρίου 1996.

Ο Πρόεδρος της Οικονομικής και Κοινωνικής Επιτροπής

Tom JENKINS
Γνωμοδότηση της Οικονομικής και Κοινωνικής Επιτροπής για την «Πρόταση Κανονισμού (ΕΚ) του Συμβουλίου που αφορά την τροποποίηση του κανονισμού (ΕΟΚ) αριθ. 3922/91 για την εναρμόνιση των τεχνικών απαιτήσεων και των διοικητικών διαδικασιών στον τομέα της πολιτικής αεροπορίας» () (97/C 30/09)

Στις 13 Ιουνίου 1996, και σύμφωνα με το άρθρο 84 της Συνθήκης περί ιδρύσεως της Ευρωπαϊκής Ένωσης, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την παραπάνω πρόταση.

Το τμήμα μεταφορών και επικοινωνιών στο οποίο ανατέθηκε η προετοιμασία των σχετικών εργασιών, επεξεργάσθηκε τη γνωμοδότησή του στις 24 Ιουλίου 1996, (εισηγητής: ο κ. Moreland).

Κατά την 338η σύνοδο ολομέλειας (συνεδρίαση της 25ης Σεπτεμβρίου 1996), η Οικονομική και Κοινωνική Επιτροπή υιοθέτησε με 95 ψήφους υπέρ, 4 κατά και 5 αποχές την ακόλουθη γνωμοδότηση.

1. Η πρόταση της Επιτροπής

Η εν λόγω τροποποίηση του κανονισμού αριθ. 3922/91 του Συμβουλίου σχετικά με την εναρμόνιση των τεχνικών απαιτήσεων και των διοικητικών διαδικασιών στον τομέα της πολιτικής αεροπορίας, αποτελεί μια επέκταση του εν λόγω κανονισμού [έπειτα από τη συμφωνία για τις Αρχές Πολιτικής Αεροπορίας (JAA)] με την οποία καλύπτονται και τα μικρά εμπορικά αεροπλάνα και τα ελικοφόρα τα οποία δεν εκαλύπτοντο από το παράρτημα 3922/91.

2. Η γνωμοδότηση της ΟΚΕ

Η πρόταση αυτή υποστηρίζεται ευρέως από την αεροναυπηγική βιομηχανία και τους τεχνικούς εμπειρογνώμονες διότι συμβάλλει στην θέσπιση αυστηρότερων προτύπων ασφάλειας στην αεροναυπηγική βιομηχανία. Η ΟΚΕ υποστηρίζει την πρόταση.

Βρυξέλλες, 25 Σεπτεμβρίου 1996.

Ο Πρόεδρος της Οικονομικής και Κοινωνικής Επιτροπής

Carlos FERRER

() ΕΕ αριθ. C 179 της 22. 6. 1996, σ. 9.
Γνωμοδότηση της Οικονομικής και Κοινωνικής Επιτροπής για την «Τροποποιημένη πρόταση κανονισμού (ΕΚ) του Συμβουλίου για τη θέσπιση ορισμένων τεχνικών έτρων διατήρησης των αλιευτικών πόρων»

(97/C 30/22)

Στις 25 Σεπτεμβρίου 1996, και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την παραπάνω πρόταση.

Η Οικονομική και Κοινωνική Επιτροπή αποφάσισε να αναθέσει την προετοιμασία των εργασιών της επί του θέματος στον κ. Λέριο, με την ιδιότητα του γενικού εισηγητή.

Κατά την 338η σύνοδο ολομέλειάς της, της 25ης και 26ης Σεπτεμβρίου 1996 (συνεδρίαση της 25ης Σεπτεμβρίου 1996), η Οικονομική και Κοινωνική Επιτροπή υιοθέτησε, με 80 ψήφους υπέρ και 1 ψήφο κατά, την ακόλουθη γνωμοδότηση.

1. Κύρια σημεία της πρότασης της Επιτροπής

Στις 6 Δεκεμβρίου 1995 η Επιτροπή παρουσίασε τροποποιημένη πρόταση κωδικοποίησης, έχοντας υπόψη τις επελθούσες τροποποιήσεις στον κανονισμό (ΕΟΚ 3094/86) μετά την παρουσίαση της αρχικής πρότασης κωδικοποίησης.

Λαμβανομένου υπόψη του γεγονότος ότι ο παραπάνω κανονισμός τροποποιήθηκε εν τω μεταξύ από τον κανονισμό (ΕΚ 3071/95) του Συμβουλίου της 22/12/1995, η Επιτροπή - σύμφωνα με το άρθρο 189Α παρ. 2 της Συνθήκης ΕΚ - αποφάσισε να παρουσιάσει νέα τροποποιημένη πρόταση κωδικοποίησης του προαναφερθέντος κανονισμού.

2. Συμπεράσματα

Δοθέντος ότι ο κανονισμός (ΕΟΚ) αριθ. 3094/86 έχει επανειλημμένα τροποποιηθεί κατά ουσιαστικό τρόπο, η ΟΚΕ θεωρεί ότι επιβάλλεται η κωδικοποίηση του εν λόγω κανονισμού δια λόγους σαφήνειας και εξορθολογισμού και συνεπώς συμφωνεί με την πρόταση της Επιτροπής.

Βρυξέλλες, 25 Σεπτεμβρίου 1996.

Ο Πρόεδρος της Οικονομικής και Κοινωνικής Επιτροπής

Carlos FERRER
Γνωμοδότηση της Οικονομικής και Κοινωνικής Επιτροπής για την «Πρόταση κανονισμού (ΕΚ) του Συμβουλίου περί θεσπίσεως καθεστώτος ενίσχυσης στους παραγωγούς ορισμένων εσπεριδοειδών»

(96/C 212/18)

Στις 28 Μαΐου 1996, και βάσει των άρθρων 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Η Οικονομική και Κοινωνική Επιτροπή αποφάσισε να αναθέσει στον κ. Mayayo Bello, ως γενικό εισηγητή, την προετοιμασία των σχετικών εργασιών της ΟΚΕ.

Κατά την 336η σύνοδο ολομέλειας της 29ης και 30ής Μαΐου 1996 (συνεδρίαση της 30ής Μαϊου 1996), η Οικονομική και Κοινωνική Επιτροπή υιοθέτησε με 52 ψήφους υπέρ, 2 κατά και 5 αποχές την ακόλουθη γνωμοδότηση.

Η Οικονομική και Κοινωνική Επιτροπή φρονεί ότι σε γενικές γραμμές είναι ορθή η πρόταση κανονισμού περί θεσπίσεως καθεστώτος ενίσχυσης στους παραγωγούς εσπεριδοειδών.

Θεωρεί θετικό το ρόλο που θα διαδραματίσουν οι οργανώσεις παραγωγών στη νέα πρόταση κανονισμού και θεωρεί επίσης ότι θα ενισχυθεί η διαπραγματευτική ικανότητα της βιομηχανίας, διότι ο εφοδιασμός σε πρώτες ύλες προς μεταποίηση θα γίνεται τακτικότερα.

Κατά την κρίση της ΟΚΕ, θα ήταν ενδεχομένως σκόπιμο να τροποποιηθεί η περικοπή και η μείωση του ποσού της ενίσχυσης.

Η ΟΚΕ φρονεί ότι είναι ανάγκη να θεσπισθεί ένα ανώτατο όριο 20 % ως ποινή για υπέρβαση του κατωφλίου.

Βρυξέλλες, 30 Μαΐου 1996.

Ο Πρόεδρος της

Οικονομικής και Κοινωνικής Επιτροπής

Carlos FERRER